влизането в сила на настоящото споразумение една от страните намали прилаганата от нея митническа ставка за най-облагодетелствана нация (наричана по-нататък „НОН“), тази митническа ставка се прилага като базова митническа ставка, ако и докогато тя е по-ниска от митническата ставка, изчислена в съответствие с графика на тази страна.
 4. Пет години след влизането в сила на настоящото споразумение по искане на някоя от страните по него, страните се консултират една друга, за да обсъдят ускоряването и разширяването на обхвата на премахването на митата върху търговията, осъществявана помежду им. Решение относно ускоряването или премахването на митата върху дадена стока, взето от Комитета по асоцииране в състав „Търговия“, посочен в член 465 от настоящото споразумение (наричан по-нататък също и „Комитет по търговия“), замества всяка една митническа ставка или поетапна категория, определени съгласно графиците на страните за тази стока
 Член 30
 Запазване на съществуващото положение
 Никоя от страните не може да увеличава което и да било съществуващо мито, нито да налага каквото и да било ново мито по отношение на стока с произход от територията на другата страна. Това не изключва възможността всяка от страните:
 а)
 да увеличава дадено мито до степента, установена в нейния график, след извършването на едностранно намаляване; или
 б)
 да запазва или увеличава дадено мито, за което е получено разрешение от Органа за уреждане на спорове (ОУС) на Световната търговска организация (наричана по-нататък „СТО“).
 Член 31
 Мита при износ
 1. Страните не въвеждат или поддържат каквито и да е било мита, данъци или други мерки с равностоен ефект, налагани или във връзка с износа на стоки към териториите на всяка една от тях.
 2. Съществуващите мита или мерки с равностоен ефект, прилагани от Украйна и изброени в приложение I-В към настоящото споразумение, се премахват постепенно в рамките на преходен период в съответствие с графика, включен в приложение I-В към настоящото споразумение. При актуализиране на митническия кодекс на Украйна, задълженията, поети в рамките на графика от приложение I-В към настоящото споразумение, се запазват в сила въз основа на съответствието на описанието на стоките. Украйна може да въведе защитни мерки за мита за износ, както е посочено в приложение I-Г към настоящото споразумение. Срокът на действие на тези защитни мерки изтича накрая на периода, определен за дадена стока в приложение I-Г към настоящото споразумение.
 Член 32
 Експортни субсидии и мерки с равностоен ефект
 1. След влизането в сила на настоящото споразумение никоя от страните по него не запазва, въвежда или повторно въвежда експортни субсидии или други мерки с равностоен ефект за селскостопански продукти, предназначени за територията на другата страна.
 2. За целите на настоящия член понятието „експортни субсидии“ има значението, определено за него в член 1, буква д) от Споразумението за селското стопанство, съдържащо се в приложение 1А към Споразумението за СТО (наричано по-нататък „Споразумение за селското стопанство“), включително всички изменения на посочения член от посоченото Споразумение за селското стопанство.
 Член 33
 Такси и други разноски
 Всяка от страните гарантира в съответствие с член VIII от ГАТТ от 1994 г., включително тълкувателните бележки към него, че размерът на всички такси и разноски